《曹溪观荡水石还遇沧师邀酌》
明代·吴旦

山路少蹊径，行吟随所之。偶然閒坐处，便是会心时。

石坠分泉口，云过桂树枝。野僧邀共酌，不觉忘还期。

作者简介：广东南海人，字而待，号兰皋。嘉靖举人。官归州守，治行第一，擢山西按察司佥事。与欧大任、梁有誉、黎民表、李时行结社广州南园，称南园后五子，以追踪明初孙蕡等南园五子之风。有《兰皋集》。